**TEHNISKĀ SPECIFIKĀCIJA**

**Celšanas iekārtu tehniskā apkope un remonts**

1. **Pasūtītājs**

Rīgas pašvaldības sabiedrība ar ierobežotu atbildību “Rīgas satiksme” (turpmāk – Pasūtītājs).

1. **Iepirkuma priekšmets**

Izpildītājs veic celšanas iekārtu (turpmāk tekstā – Iekārtu) tehnisko apkopi un remontu atbilstoši Iekārtu ekspluatācijas noteikumu prasībām un Pasūtītāja norādījumiem (turpmāk - Pakalpojums), ievērojot:

* likumā “Par bīstamo iekārtu tehnisko uzraudzību”[[1]](#footnote-1);
* Ministru kabineta noteikumos Nr. 341 “Kravas celtņu drošības un tehniskās uzraudzības noteikumi” (turpmāk tekstā – MK noteikumi Nr.341)[[2]](#footnote-2);
* Ministru kabineta noteikumi Nr. 214 “Bīstamo iekārtu reģistra un tehniskās uzraudzības noteikumi” (turpmāk - MK noteikumi Nr. 214)[[3]](#footnote-3);
* Iekārtu izgatavotāju rūpnīcu ekspluatācijas instrukcijas.

1. **Pakalpojuma mērķis:** nodrošināt, ka Iekārtas darbojas droši un efektīvi. Tas ietver vairākus aspektus:
2. **Regulāra Iekārtu vizuālā apskate un tīrīšana:**

Tiek veikta Iekārtu virsmas un mehānismu vizuāla pārbaude, kā arī notīrīti putekļi, smērvielu atlikumi un citi uzkrājumi, kas varētu ietekmēt darbību vai drošību.

1. **Iekārtu detaļu nolietojuma novērtēšana un nomaiņa:**

Pārbauda troses, ķēdes, bremzes, āķus, gultņus un citus svarīgus komponentus. Nolietotās vai bojātās detaļas tiek nomainītas, lai novērstu darbības traucējumus vai avārijas riskus.

1. **Iekārtu piedziņas un vadības sistēmu testēšana:**

Veic elektrisko, hidraulisko un mehānisko sistēmu pārbaudi un nepieciešamās regulēšanas darbības, lai nodrošinātu precīzu un efektīvu iekārtas darbību.

1. **Iekārtu eļļošana un kustīgo daļu apkope:**

Regulāri tiek veikta kustīgo daļu (piemēram, troses, gultņi, šarnīri) eļļošana ar ražotāja noteiktajiem līdzekļiem, nodrošinot to ilgmūžību un vienmērīgu darbību.

1. **Iekārtu drošības ierīču pārbaude:**

Tiek pārbaudītas visas drošības ierīces – avārijas izslēgšanas slēdži, slodzes ierobežotāji, signālierīces utt., lai pārliecinātos par to darbspēju un atbilstību normatīvajām prasībām.

1. **Iekārtu funkcionalitātes pārbaude pēc remonta:**

Pēc katra remonta vai būtiskas apkalpošanas tiek veikta Iekārtas darbības pārbaude ar tukšu un/vai slodzē, lai pārliecinātos par drošu ekspluatāciju.

1. **Apkopes dokumentēšana:**

Izpildītājs veiktās apkopes un remonta darbības reģistrē tehniskajā Iekārtu uzturēšanas žurnālā, nodrošinot pilnu pārskatāmību un atbildību par iekārtas tehnisko stāvokli saskaņā ar MK noteikumu Nr. 341 21. punktu

1. Savlaicīga tehnisko apkopju un remontdarbu veikšana veicina Iekārtu ilgmūžību, optimizē tās darbību un samazina neplānotus dīkstāves laikus.
2. **Pakalpojuma sniegšanas periods -** 3 gadi no līguma noslēgšanas brīža
3. **Pakalpojuma apraksts, apjoms un sniegšanas process:**
4. Izpildītājam jāveic Tehniskās specifikācijas Pielikums 1.1. norādīto Iekārtu apkopi un remontu.
5. Kravas celtņa tehnisko apkopi un remontu veic atbilstoši Iekārtu lietošanas instrukcijai.
6. Remonts ietver atbilstoši lietošanas instrukcijai veiktu bojātu vai nodilušu kravas celtņa detaļu, vienību un mezglu nomaiņu vai bojājumu un defektu novēršanu, tai skaitā to elementu metināšanu vai nomaiņu, kuru robežvērtības ir izmantotas stiprības aprēķinos, kravas celtņa sākotnējās konstrukcijas un izpildījuma atjaunošanu saskaņā ar ražotāja dokumentāciju vai norādījumiem vai, ja tādi nav pieejami, atbilstoši konstatējamām zīmēm (pēdām), analoga tipa krava celtņa dokumentācijai vai izpildījumam, lietošanas instrukcijā paredzētu plānveida remontu, kas saistīts ar atsevišķu sastāvdaļu nomaiņu, beidzoties to lietošanas laikam. Ja atbilstoši lietošanas instrukcijai, sasniedzot noteiktu kravas celtņa vai tā elementu lietošanas laiku, jāveic atsevišķu elementu nomaiņa, tad tā jāveic arī tad, ja šiem elementiem nav konstatējami acīmredzami bojājumi vai nolietojums.
7. Pēc remontdarbu veikšanas informāciju par paveiktajiem darbiem atzīmē uzturēšanas žurnālā un pievieno atzinumu par darbu atbilstību lietošanas instrukcijas un piemērojamo standartu prasībām.
8. Lai veiktu kravas celtņa tehnisko pārbaudi (ko veic inspicēšanas institūcija), Izpildītājs veic Iekārtas sagatavošanas darbus atbilstoši MK noteikumu 341 48. punkta noteiktajam.
9. Pēc tehniskās apkopes darbiem - Izpildītājs aizpilda apkopes darbu aktu (Tehniskās specifikācijas Pielikums Nr.2). Par Iekārtas apkopes laikā konstatētiem defektiem un bojājumiem tiek sastādīts Remontdarbu akts (Tehniskās specifikācijas Pielikums Nr.3).
10. Pirms remontdarbu uzsākšanas tiek pilnā apjomā sagatavots remontdarbu akts (Tehniskās specifikācijas Pielikums Nr.3), aizpildot bojājumu vai nefunkcionējošo detaļu nomaiņas aprakstu un tāmi ar veicamo darbu izmaksām un tiem nepieciešamo materiālu, rezerves daļu izcenojumiem, izpildes termiņus, ko nosūtīta saskaņošanai Pasūtītājam;
11. Saņemot remontdarbu aktu, Pasūtītājs pārbauda tehniskās apkopes laikā vai ārpus apkopes laika (t.sk. avāriju gadījumos) Iekārtām konstatētos bojājumus un nepieciešamo remontu izmaksas, un ja nav iebildumu – saskaņo to;
12. Ja apkopes laikā tiek konstatēts, ka attiecīgās Iekārtas bojājums apdraud cilvēku dzīvību, veselību, vidi vai citas Pasūtītāja materiālās vērtības, Izpildītājs par to nekavējoties informē Pasūtītāju;
13. Izpildītājs Iekārtu apkopi veic atbilstoši Tehniskās specifikācijas Pielikuma 1.1. norādītajam apkopju biežumam;
14. Izpildītājs veic konstatēto Iekārtu bojājumu, darbības traucējumu novēršanu un iekārtu sagatavošanu periodiskām atbilstības pārbaudēm, bojāto vai nefunkcionējošo iekārtu elementu nomaiņu, ievērojot MK noteikumu Nr. 341 prasības.
15. Izpildītājs veic Iekārtu remontu atbilstoši Pasūtītāja iesniegtajiem pieteikumiem, iepriekš saskaņojot ar Pasūtītāju remontdarbu aktus (Tehniskās specifikācijas Pielikums Nr.3), kuros ir norādītas visas izmaksas.
16. Izpildītājs nepieciešamības gadījumā veic Iekārtu regulēšanas darbus un darba režīmu programmēšanu atbilstoši Pasūtītāja norādījumiem, ievērojot noteikumu Nr. 341 prasības par tām Iekārtām.
17. Izpildītājam līdz katra tekošā mēneša 25. datumam ir jāiesniedz Pasūtītājam Iekārtu apkopju grafiku nākamajam mēnesim un Izpildītājam ir pienākums pirms pakalpojuma izpildes uzsākšanas saskaņot ar Pasūtītāja faktiskos pakalpojumu sniegšanas laikus;
18. Izpildītājs nodrošina remontam vai apkopei nepieciešamo rezerves daļu un materiālu piegādi bez priekšapmaksas;
19. Pēc rezerves daļu (detaļu) nomaiņas Izpildītājs pēc Pasūtītāja pieprasījuma nodrošina nomainīto (bojāto) rezerves daļu uzrādīšanu 5 (piecu) darba dienu laikā. Sestajā darba dienā Izpildītājs ir tiesīgs utilizēt nomainīto rezerves daļu.
20. Gadījumā, ja Pasūtītājs nepiekrīt remontdarbu aktā (vai citā dokumentā) norādītajam remontdarbu apjomam un/vai izmaksām, un/vai to izpildes termiņiem, tas neparaksta darbu aktu (vai citu dokumentu). Šajā gadījumā Pasūtītājs 5 (piecu) darba dienu laikā no remontdarba akta saņemšanas rakstiski iesniedz Izpildītajam iebildumus ar remontdarba akta precizējumu. Ja Izpildītājs nepiekrīt Pasūtītāja iebildumiem, tām ir pienākums pierādīt remontdarba aktā norādīto ziņu patiesumu.
21. Izpildītājs veic Iekārtu funkciju darbības atbilstības pārbaudi saskaņā ar ražotāja noteiktajām tehniskajām prasībām pēc tehniskajām apkopēm un veiktajiem remontdarbiem;
22. Reaģēšanas laiki:
23. Izpildītajam ir pienākums reaģēt (tajā skaitā, veikt defektāciju) uz Pasūtītāja pieteikumiem 1 (vienas) darba dienas laikā no pieteikuma nosūtīšanas dienas uz Izpildītāja elektronisko pasta adresi;
24. Izpildītājs, saskaņā ar Pasūtītāja izsaukumu, veic iekārtas avārijas novēršanu un atjauno iekārtas darbību noteiktajā reaģēšanas laikā. Izpildītājam ir pienākums reaģēt uz avārijas situāciju 2 (divu) stundu laikā no izsaukuma brīža Pasūtītāja darba laikā, saskaņojot ar Pasūtītāju darbu veikšanas laiku:

* administratīvajās ēkās - pirmdiena – ceturtdiena no plkst. 7.30 līdz 16.30 un piektdiena no plkst. 7.30 līdz 14.00;
* depo ēkās no plkst. 00.00 līdz 23.59;
* remonta cehos.

1. Izpildītājs nodrošina apkopes un remontdarbu laikā radīto smērvielu un citu nolietoto rezerves daļu un materiālu utilizāciju bez papildu maksas. Rezerves daļas, kuras ir nepieciešams utilizēt, Izpildītājs utilizē ne ātrāk kā sestajā dienā pēc remonta veikšanas.
2. Darbu izpildes laikā Izpildītājs ir atbildīgs par Pasūtītāja iekšējās kārtības noteikumu, apsardzes noteikumu, darba drošības un ugunsdrošības prasību ievērošanu, kā tas noteikts 4. pielikumā “Darba drošības un vides aizsardzības noteikumi pakalpojumu noteikumi pakalpojumu sniedzējiem, piegādātājiem un būvdarbu veicējiem”.
3. **Pakalpojuma sniegšanas vieta vai objekts -** Rīga, Vestienas iela 35, Kleistu iela 28, Jelgavas iela 37, Ganību dambis 32, Fridriķa iela 2, Augusta Spariņa iela 1, Brīvības iela 191, Brīvības iela 189, Kroņu iela 19.
   1. **Pakalpojuma kvalitāte**

Pakalpojuma kvalitātei jāatbilst tehniskās specifikācijas prasībām un līguma noteikumiem, nodrošinot Iekārtu darbību. Izpildītājs garantē pakalpojuma kvalitāti un atbilstību Iekārtu izgatavotāju rūpnīcu ekspluatācijas instrukcijām, nodrošinot savlaicīgu remontu, drošības un kvalitātes kontroles ievērošanu, kā arī samazinot dīkstāves risku. Izpildītājs nodrošina sniegtajā Pakalpojuma izpildes laikā veiktajiem.

* 1. **Prasības pakalpojuma sniegšanas personālam**

Personālam jābūt zināšanām par Iekārtām, to komponentiem un darbības principiem un pieredzei darbā ar līdzīgām Iekārtām, lai ātri un efektīvi identificētu un novērstu problēmas. Speciālistiem jābūt kvalificētiem un apmācītiem darbam ar bīstamām iekārtām, sniedzot tehniskās apkopes pakalpojumus un veicot remontdarbus. Izpildītājam jāveic darbi ar savu kvalificētu darbaspēku, tehniku, darbarīkiem un palīgmateriāliem, izmantojot aizsardzības līdzekļus un piemēroto darba apģērbu.

* 1. **Prasības pakalpojuma sniegšanā izmantojamajiem materiāliem, izstrādājumiem un aprīkojumam**

Izpildītāja piedāvātā cena Iekārtu remontdarbu izpildes ietvaros izmantojamiem materiāliem un rezerves daļām nedrīkst vairāk kā par 10 % (desmit procentiem) pārsniegt attiecīgā materiāla vai rezerves daļas vidējās tirgus cenas vai gadījumā, ja materiāls vai rezerves daļa ir specifiska un vidējo tirgus cenu objektīvi nevar konstatēt,– no ražotāja cenu lapā noteiktās cenas. Izpildītājam ir pienākums iesniegt paskaidrojumus, kas pamato cenu izcelsmi. Papildus Izpildītājs ir tiesīgs Darbu aktā norādīt ar materiālu vai rezerves daļu piegādi saistītos izdevumus.

* 1. **Laika grafiks***.* Ir jāveic sistemātiskas apkopes vadoties pēc Iekārtas tehniskas apkopes grafika (pielikums Nr. 1.1.)
  2. **Atbilstība normatīvajiem aktiem un standartiem**

Iekārtu tehniskās apkopes veikšanas rezultātā sagatavot un iesniegt Pasūtītāja pilnvarotai personai informācijas apkopojumu par Iekārtu tehnisko stāvokli saskaņā ar atbilstoši MK noteikumiem Nr.341.

* 1. **Nodevumi un pakalpojuma sniegšanas dokumentēšana**

Veicot Iekārtas tehniskās apkopes un remonta darbus Pakalpojuma ietvaros, noformēt apkopes darbu un remonta darbu aktus, informāciju par sniegtajiem pakalpojumiem atzīmējot arī tehniskajā Iekārtu uzturēšanas žurnālā.

* 1. Pakalpojuma izpildes pieņemšanas un nodošanas (t.sk. beidzoties pakalpojuma sniegšanas periodam) noteikumi. Apkopes un remontdarbu aktu parakstīšana no Pasūtītāja pārstāvja puses neatbrīvo Izpildītāju no atbildības par slēptiem, apkopes un remontdarbu akta parakstīšanas laikā nekonstatētiem izpildīto Pakalpojumu trūkumiem.

1. **Pakalpojuma kontroles un uzraudzības noteikumi**

Izpildītājam ir pienākums darba uzskaiti reģistrēt Pasūtītāja izvēlētā ārpakalpojumu darba izpildes kontroles programmas “Lars” lietotnē. Apmācības darbā ar “Lars” nodrošina pasūtītājs, uzsākot pakalpojuma sniegšanu.

1. **Pakalpojuma sniedzēja atbildība un garantijas**

Izpildītājs nodrošina sniegtajā Pakalpojuma izpildes laikā veiktajiem Iekārtu remonta darbiem un izmantotajiem un piegādātajiem materiāliem, rezerves daļām - 6 (sešu) mēnešu garantiju, izņemot filtriem un detaļām, kas nolietojas līdz ar nostrādātajām stundām, vai ir pakļauti dabīgam dilšanas procesam. Iekārtu apkopju un remontu gadījumos var izmantot analogās rezerves daļas un materiālus, par to informējot Pasūtītāju.

* 1. Izpildītājs garantijas laikā bez atlīdzības Iekārtām novērš defektus, kuros Pasūtītājs nav vainojams, bet kuri ir radušies Izpildītāja, tā darbinieku darbības/bezdarbības rezultātā Pakalpojuma sniegšanas laikā. Izpildītājs par saviem līdzekļiem novērš konstatētos defektus 3 (trīs) darba dienu laikā no Pasūtītāja pilnvarotās personas pretenzijas nosūtīšanas dienas. Par defekta novēršanu garantijas saistību ietvaros tiek sastādīts akts.
  2. Izpildītājs nodrošina, ka tehniskās apkopes pakalpojumus un remontdarbus veic personas, kas ir apmācītas atbilstoši attiecīgās bīstamās iekārtas lietošanas instrukcijai un apmācītas un instruētas atbilstoši normatīvajiem aktiem darba aizsardzības jomā.

1. Samaksas kārtība par sniegtajiem pakalpojumiem:
   1. Maksa par iekārtu avārijas remonta darbiem vai remontdarbiem tiek veikta saskaņā ar finanšu piedāvājumā ietvertajām izmaksu pozīcijām, kā arī nepieciešamajiem materiāliem pēc tirgus cenām, saskaņā ar remontdarbu aktā iekļauto informāciju.
   2. Apmaksu par Izpildītāja kvalitatīvi sniegtajiem Pakalpojumiem Pasūtītājs veic ar pārskaitījumu uz Izpildītāja bankas norēķinu kontu 30 (trīsdesmit) kalendāro dienu laikā pēc rēķina saņemšanas no Izpildītāja ar nosacījumu, ka no Pasūtītāja pilnvarotās personas puses netika celti iebildumi par rēķinā norādīto apmaksas summu. Par samaksas dienu uzskatāms bankas atzīmes datums Pasūtītāja maksājuma uzdevumā.
2. **Pakalpojuma apjoma palielināšana vai samazināšana**

Līguma darbības laikā plānots iekļaut jaunas iekārtas, kurām būs beidzies iegādes līgumā noteiktais garantijas termiņš un būs nepieciešams veikt šo iekārtu tehniskās apkopes un remontdarbi. Līguma darbība laikā var tikt arī mainīts pakalpojuma apjoms, to samazinot, ja kāda no tehniskajā specifikācijā iekļautajām iekārtām tiks atzītas par norakstāmām (noņemtas no uzskaites), jo nav plānota tā turpmāka izmantošana. Izmaksas par jaunu iekārtām nepieciešamajiem pakalpojumiem saskaņā ar līgumā noteiktajām cenām (līdzvērtīgām iekārtām).

1. **Pielikumi:**
   1. Pielikums Nr. 1.1. - Iekārtu saraksts, apkopju biežums un pēdējās apkopes datums;
   2. Pielikums Nr. 2 - Apkopes darbu akts;
   3. Pielikums Nr. 3 - Remontdarbu akts;
   4. Pielikums Nr. 4 - Darba drošības un vides aizsardzības noteikumi pakalpojumu noteikumi pakalpojumu sniedzējiem, piegādātājiem un būvdarbu veicējiem.

1. <https://likumi.lv/ta/id/50117/redakcijas-datums/2025/06/02#p3> [↑](#footnote-ref-1)
2. <https://likumi.lv/ta/id/333282-kravas-celtnu-drosibas-un-tehniskas-uzraudzibas-noteikumi> [↑](#footnote-ref-2)
3. <https://likumi.lv/ta/id/359885-bistamo-iekartu-registra-un-tehniskas-uzraudzibas-noteikumi> [↑](#footnote-ref-3)